b"\n_START_ARTICLE_\nSaga de Laxd\xc5\x93la\n_START_PARAGRAPH_\nLa Saga de Laxd\xc5\x93la literalment \xc2\xabSaga de la gent de la vall del Salm\xc3\xb3\xc2\xbb,1 \xc3\xa9s la saga dels clans de Laxardal. \xc3\x89s una de les m\xc3\xa9s importants sagues islandeses, i en paraules de l'historiador Gu\xc3\xb0brandur Vigf\xc3\xbasson la segona millor obra en el seu g\xc3\xa8nere despr\xc3\xa9s de la saga d'Nj\xc3\xa1l. Origin\xc3\xa0riament escrites en island\xc3\xa8s medieval -un dialecte del n\xc3\xb2rdic antic-; probablement a l'oest d'Isl\xc3\xa0ndia prop de l'any 1245. \xc3\x89s not\xc3\xb2ria per la primera menci\xc3\xb3 d'un n\xc3\xb2rdic que viatja fins l'Imperi bizant\xc3\xad per servir a la gu\xc3\xa0rdia varega imperial. L'autor \xc3\xa9s desconegut, encara que a trav\xc3\xa9s de l'evid\xc3\xa8ncia del propi text sembla que probablement hagi estat escrit per una dona.\n_START_SECTION_\nArgument\n_START_PARAGRAPH_\nLa saga s'inicia amb una introducci\xc3\xb3 que detalla la colonitzaci\xc3\xb3 de Brei\xc3\xb0afj\xc3\xb6r\xc3\xb0ur per Unn la S\xc3\xa0via, filla de Ketil Nas Xata, una poderosa matriarca d'un ampli clan familiar de regnes v\xc3\xadkings de Noruega. A partir d'aqu\xc3\xad el protagonisme se centra en el seu besn\xc3\xa9t Hoskuld Dala-Kollsson i el fill que va tenir amb la thrall Melkorka, \xc3\x93lafur p\xc3\xa1i H\xc3\xb6skuldsson._NEWLINE_L'argument principal se centra en un triangle amor\xc3\xb3s protagonitzat per Gu\xc3\xb0r\xc3\xban \xc3\x93sv\xc3\xadfursd\xc3\xb3ttir, qui \xc3\xa9s famosa per la seva bellesa, i era festejada per dos germans adoptius nomenats Kjartan \xc3\x93lafsson i Bolli \xc3\x9eorleiksson. Gu\xc3\xb0r\xc3\xban preferia Kjartan, per\xc3\xb2 es va lliurar a Bolli, a causa d'uns falsos rumors que Kjartan s'havia comprom\xc3\xa8s amb Ingibj\xc3\xb6rg, la germana del rei \xc3\x93lafur Tryggvason. Els dos germans adoptius van comen\xc3\xa7ar les hostilitats que van acabar amb la mort de Kjartan a les mans de Bolli. El desenlla\xc3\xa7 segueix les mateixes pautes d'altres sagues, la venjan\xc3\xa7a de sang amb la mort de Bolli a les mans dels familiars de Kjartan. Se succeeixen els esdeveniments fins a la marxa de Bolli Bollason, fill de Bolli \xc3\x9eorleiksson a Constantinoble per servir al emperador bizant\xc3\xad en la gu\xc3\xa0rdia varega.\n_START_SECTION_\nComentaris\n_START_PARAGRAPH_\nLa saga t\xc3\xa9 gran reputaci\xc3\xb3 per la seva qualitat liter\xc3\xa0ria, la seva trama consistent i la descripci\xc3\xb3 dels personatges. Tanmateix, la seva exactitud hist\xc3\xb2rica ha estat q\xc3\xbcestionada. Malgrat les discrep\xc3\xa0ncies i barreja d'aportacions procedents de fonts hist\xc3\xb2riques, annals, genealogies, sagues i narrativa oral, est\xc3\xa0 clar de molts dels esdeveniments clau s\xc3\xb3n aut\xc3\xa8ntics i no inventats per l'autor, per\xc3\xb2 la seva ordre va ser tornat a acomodar i existeixen anacronismes respecte a les armadures i les vestimentes."